cyanic-selkie/wikianc huggingface dataset:
Rīgas iela (Liepāja)
Rīgas iela ir iela Liepājā, kas atrodas Jaunliepājas apkaimē. Rīgas iela sākas krustojumā ar Jūras ielu, Kārļa Zāles laukumu un Lielo ielu, bet beidzas krustojumā ar Dzelzceļnieku ielu. Aptuvenais ielas garums ir 1300 metri un to visā garumā sedz akmens bruģis. Kustība pa Rīgas ielu norit gan pa vienu joslu, gan divām. No krustojuma ar Raiņa ielu līdz krustojumam ar 1905. gada ielu satiksme notiek vienā virzienā, bet pārējos ielas posmos satiksme notiek divos virzienos. Pa Rīgas ielu kursē tramvajs.
Ielas apbūve galvenokārt sastāv no koka un mūra ēkām, kas celtas laikā pirms Otrā pasaules kara. Rīgas ielā 50 atrodas Draudzīgā aicinājuma Liepājas pilsētas 5. vidusskola, Rīgas ielā 54a atrodas Liepājas tramvaja depo, bet Rīgas ielā 71 atrodas Liepājas stacija.
Iela izveidota pie 1871. gadā atklātās dzelzceļa stacijas. Sākotnējais ielas nosaukums bija Vakzāles jeb Bānūža iela. 1932. gadā ielu nosauca par Krišjāņa Barona ielu, bet 1940. gadā pārdēvēja par Rīgas ielu.
Brieksīne (Baltinavas pagasts)
Brieksīne ir ciems Balvu novada Baltinavas pagastā. Atrodas pagasta ziemeļu daļā 8 km no pagasta centra Baltinavas un 249 km no Rīgas.
Apdzīvotā vieta atrodas pie autoceļa P45. Netālu atrodas apdzīvota vieta ar tādu pašu nosaukumu Balvu novada Briežuciema pagastā. Brieksīnes kapu kapliča ir vietējas nozīmes arhitektūras piemineklis. Netālu atrodas 128 metrus augstais Brieksīnes kalns.
1166. gads
1166. bija garais gads, kas pēc Jūlija kalendāra sākās sestdienā.
Jošiiči Vatanabe
Jošiiči Vatanabe (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||6||1
2. autobusu maršruts (Ogre)
2. autobusu maršruts (uz trafaretes nr. 2, oficiālais nr. 3002) ir Ogres sabiedriskā transporta autobusu maršruts, kas kursē no SIA "Ogres Autobuss" uz pilsētas stadionu Skolas ielā. 2. autobusu maršruts, salīdzinot ar citiem Ogres pilsētas maršrutiem, kursē visbiežāk.
Hypoaspis
Hypoaspis ir ērcīšu ģints no Laelapidae dzimtas. Ģintī izšķir 10 apakšģints, daudzi apakšģinšu taksoni nav cieši klasificēti kā apakšģints, piemēram, Laelaps, Geolaelaps daži autori klasificē kā atsevišķu ģinti.
2. autobusu maršruts (Ogre)
Pieturvietas
2. autobusu maršrutā pavisam ir 23 pieturvietas. Virzienā SIA "Ogres Autobuss"—Stadions ir 10 pieturvietas, bet virzienā Stadions—SIA "Ogres Autobuss"— 13 pieturvietas.
Maršrutu ar mainītu virzienu pieturvietas
Maršrutā SIA "Ogres Autobuss"—A/S "Ogre"—SIA "Ogres Autobuss" ir 30 pieturvietas. Virzienā SIA "Ogres autobuss"—A/S "Ogre" ir 14 pieturvietas, bet virzienā A/S "Ogre"—SIA "Ogres Autobuss" — 16 pieturvietas. Maršrutā SIA "Ogres Autobuss"—Lazdu gatve—Stūrīšu gatve—Pārogres gatve—A/S "Ogre" ir 19 pieturvietas. Maršrutā SIA "Ogres Autobuss"—SIA "Ogres būvplastmasa"—A/S "Ogre" ir 16 pieturvietas.
Hypoaspis
Ekoloģija
Hypoaspis sugas dzīvo asociācijās ar posmkājiem. Piemēram, dažas sugas bieži sastopamas kameņu un skudru ligzdās, sastopamas uz vaboļu virsmas (piemēram, Hypoaspis neokrameri, kas sastopamas uz komposta degunradžvaboles virsmas), kā arī parazitē uz termītiem, tūkstoškājiem, taisnspārņiem, prusakiem un putniem. Citas sugas ir brīvi plēsēji, kuri medī uz augsnes.
1167. gads
1167. bija parastais gads, kas pēc Jūlija kalendāra sākās svētdienā.
Hypoaspis
Klasifikācija
Dažas ģints sugas:
Rietumslāvu valodas
Rietumslāvu valodas ir viens no slāvu valodu atzariem. Šajās valodās runā aptuveni 60 miljoni cilvēku, kas galvenokārt dzīvo Centrāleiropā. Sīkāk rietumslāvu valodas dalās čehu–slovāku valodās, lehu valodās un sorbu valodās. Lielākās rietumslāvu valodas pēc runātāju skaita ir poļu valoda, čehu valoda, slovāku valoda, augšsorbu valoda un lejassorbu valoda. Kā oficiālās valodas kāda no šīm valodām ir Polijā, Čehijā un Slovākijā. Sorbu valodas izplatītas Lauzicā, kas atrodas Vācijas austrumos.
Kadzujoši Nakamura
Kadzujoši Nakamura (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||5||1
Seredina-Buda
Vēsture
Apdzīvoto vietu 17. gadsimta vidū dibināja vecticībnieki no Krievijas un izbēgušie dzimtļaudis no Ukrainas. Līdz 1781. gadam Seredina-Buda ietilpa Starodubas kazaku pulka Novhorodas sotņā. 18. gadsimta otrajā pusē kļūst par attīstītu amatniecības un tirdzniecības centru. 1895. gadā uzbūvēts dzelzceļš no Vorožbas. 1900. gadā bija miesta statuss. Kopš 1920. gadiem rajona centrs, bet 1964. gadā piešķirts pilsētas statuss.
Igaunijas bruņniecība
Igaunijas bruņniecība (de) bija Igaunijas dižciltīgo vācbaltiešu pašpārvaldes organizācija. Igaunijas bruņniecības priekšstāvji līdz 1920. gadam to pārstāvēja starptautiskajās attiecībās.
Izcelsme
Igaunijas bruņniecība cēlusies no Livonijas ordeņa un Sāmsalas-Vīkas bīskapijas vasaļiem. Livonijas kara laikā 1561. gada 4. — 6. jūnijā ordeņa Harijas, Jervas un Viruzemes vasaļi, kā arī Tallinas pilsēta parakstīja padošanās aktu Zviedrijas karalim Ērikam XIV. 28. novembrī pēdējais Livonijas ordeņa mestrs Gothards Ketlers Rīgas pilī atbrīvoja ordeņa bruņiniekus no viņu dotajiem zvērestiem. 1563. gadā zviedri ieguva arī Hījumā (Dago) salu, bet 1581. gadā Sāmsalas-Vīkas bīskapijas kontinentālo daļu (tagadējo Lēnes apriņķi), kuras bruņniecība 1584. gadā apvienojās ar Harijas, Jervas un Viruzemes bruņiniekiem vienotā Zviedru Igaunijas bruņniecībā.
Igaunijas pašpārvaldes institūcija
Zviedru Igaunijas laikā ir pēc trim gadiem Tallinas Domkalnā pulcējās Igaunijas landtāgs, kas izlēma visus pašpārvaldes jautājumus.
Lielā Ziemeļu kara laikā Igaunijas bruņniecība 1710. gada 10. oktobrī (29. septembrī) Harku muižā netālu no Keilas parakstīja Livonijas kapitulāciju Krievijas caram Pēterim I, kas apstiprināja tās agrākās privilēģijas. Tās tika atzītas arī Nīštades miera līgumā 1721. gadā, kad Zviedrija oficiāli atteicās no tiesībām uz Igauniju. Savukārt Igaunijas bruņniecība apmēram 200 gadus lojāli kalpoja Krievijas imperatoriem, kurus atzina arī par Igaunijas valdniekiem. Lai kļūtu par Igaunijas bruņniecības matrikulas locekli, bija nepieciešams iegūt pozitīvu balsojumu ar trīs ceturtdaļām no tās locekļu skaita.
Pēc Oktobra revolūcijas Igaunijas bruņniecība 1917. gada 13. decembrī pasludināja Igaunijas hercogisti par neatkarīgu no Krievijas, bet pēc tam, kad ar Brestļitovskas miera līgumu Krievija atteicās no tiesībām uz Vidzemes, Kurzemes un Igaunijas zemēm, nolēma izveidot Apvienoto Baltijas hercogisti kā Vācijas Impērijas vasaļvalsti. Hercoga kronis tika piedāvāts Mēklenburgas hercogam Ādolfam Frīdriham, bet līdz viņa atbraukšanai tika nodibināta Reģentu padome desmit cilvēku sastāvā, ko vadīja Vidzemes landmāršals Ādolfs Pilars fon Pilhavs kā valsts pārvaldnieks (Reichsverweser).
Sabiedriska organizācija
Pēc suverēnas Igaunijas valsts nodibināšanas un to starptautiskas atzīšanas Igaunijas bruņniecība zaudēja savu politisko statusu un 1920. gada 9. jūnijā tika likvidēta. Tās vietā nodibināja sabiedrisku organizāciju "Igaunijas vispārējā labuma apvienību" (Estländischer Gemeinnütziger Verband).
Zviedru Igaunijas laiks
Baggehufwudt, Baranoff, Bistram, Fock, Gruenewaldt, de:Helffreich, Igelstrom, Kaulbars, Knorring, Krusenstiern (Krusenstjerna), Lilienfeld, Löwenstern, Löwis of Menar, Mohrenschildt, Rasackin, Nieroth, Pilar von Pilchau, Ramm, Rosen, Rosenbach, Staal, de:Stenbock, Straelborn, Wetter-Rosenthal, Wrede, de:Bock a.d.H. Lachmes, Brandt a.d.H. Pühajöggi, Broemsen, Fischbach, Gersdorff, Grahmann, Graß a.d.H. Wittenpöwel, Grotenhielm, Klick, Klugen, Köhler, Lantingshausen, Löschern v. Herzfeld, Müller a.d.H. Kunda, Nolcken, Pistohlkors, Pohlmann, Pröbsting, Raß, Richter, Ritter, Ruden, Schwengelm, Silberarm, Ulrich a.d.H. Bremenhof Ruil, Wachtmeister, Wangersheim, Wartmann, Waßmann, Wolffeldt
Igaunijas guberņas laiks
Antropoff, Arnold, Barlöwen, Baer Edle von Huthorn, Baumgarten, Behr, Benckendorff, Bodisco, Brevern, Bunge, Clapier de Colongue, Cube, Dehn, Dellingshausen, Delwig, Gernet, Girard de Soucanton, Hagemeister, Harpe, Hoyningen (Hoiningen) gen. Huene, Hunnius, Keller, Keyserling, Korff, Kotzebue, Krause, Lueder, Middendorff, Zur Mühlen, Mühlendahl, Neff, Nottbeck, Peetz, Rausch von Traubenberg, Rehren, Rennenkampff, Renteln, Samson-Himmelstjerna, Schilling, Steinheil, Schonert, Schubert, Schwebs, Seidlitz a.d.H. Söttküll, Schwebs, Pröbsting, Seidlitz a.d.H. Waetz, Wahl, Weiß, Wendrich, Weymarn, Wistinghausen, Wolkonski, Urpshofen
"Brocēnu sporta centrs" ledus halle
"Brocēnu sporta centra" ledus halle, arī Wolkswagen ledus halle (agrāk Cemex ledus halle), ir ledus halle Brocēnos, Latvijā. Šī ledus halle ir bez sēdvietām, taču skatīt hokeja spēles ir iespējams kafejnīcā. Halle nodota ekspluatācijā 2005. gadā.
Vēsture
Ledus halles celtniecība sākās 2005. gadā un tajā pašā gadā tā tika pabeigta. Pēc halles pabeigšanas tās nosaukums bija Cemex ledus halle.
Mūsdienas
Kopš ledus halles uzbūvēšanas, halle ir pilsētnieku un tās viesu iecienīta vieta, lai nodarbotos ar hokeju. Šeit mājo bērnu un jaunatnes hokeja centra komandas, diemžēl šeit nespēlē pieaugušo profesionālā hokeja komanda.
Aizvadītie pasākumi
"Brocēnu sporta centra" ledus hallē Brocēnu BJSS komanda aizvada Latvijas Jaunatnes hokeja čempionāta spēles. Šeit ir notikušas pārbaudes spēles un "Wolkswagen turnīrs hokejā".
Autobuss
Autobusu satiksmi ar Saldus un Brocēnu centru, un apkārtējiem mikrorajoniem nodrošina uzņēmuma SIA "Sabiedriskais transports" Brocēni-Saldus autobusu maršruti. Brauciena ilgums līdz Saldus pilsētas centram ir aptuveni 10 minūtes. Pietura atrodas 500 metru attālumā no ledus halles.
Ledus halles autostāvvieta
Pie pašas ledus halles ir pieejama bezmaksas automašīnu stāvvieta.
Kacujuki Kavači
Kacujuki Kavači (ja; dzimis ) ir bijušais japāņu futbolists, bijis Japānas futbola izlases dalībnieks.
Cīņas sports 1996. gada vasaras olimpiskajās spēlēs
Cīņas sports 1996. gada vasaras olimpiskajās spēlēs bija viens no 26 olimpiādes programmā iekļautajiem sporta veidiem. Tā sacensības notika Atlantā Džordžijas kongresu centrā grieķu-romiešu cīņā no 19. līdz 22. jūlijam, brīvajā cīņā no 29. jūlija līdz 2. augustam. Kopā cīņas sportā tika sadalīti 20 medaļu komplekti.
Kacujuki Kavači
Nacionālā izlase
!Kopā||3||0
Cīņas sports 1996. gada vasaras olimpiskajās spēlēs
No Latvijas cīkstoņiem olimpiādes grieķu-romiešu cīņas sacensībās gaiļa svarā (līdz 57 kg) piedalījās Aigars Jansons. Viņš divās cīņās uzvarēja, divās cieta zaudējumu un turnīru noslēdza 9. vietā.
Dalībnieki
Sacensībās piedalījās 401 cīkstoņi no 75 valstīm:
Frīstaila slēpošana 2018. gada ziemas olimpiskajās spēlēs
Frīstaila slēpošana 2018. gada ziemas olimpiskajās spēlēs norisinājās Pogvanas Fēniksa parkā. Sacensības notika no 2018. gada 9. līdz 23. februārim. Tika sadalīti 10 medaļu komplekti. Latvija frīstaila slēpošanā nebija pārstāvēta.
Kalendārs
Visi laiki ir pēc Dienvidkorejas laika (UTC+9).
Rakstvežu iela
Rakstvežu iela ir iela Liepājā, kas atrodas Vecliepājas apkaimē. Rakstvežu iela sākas krustojumā ar Kuršu laukumu, bet beidzas krustojumā ar Krišjāņa Valdemāra ielu. Aptuvenais ielas garums ir 290 metri un to pilnā garumā sedz akmens bruģis. Kustība pa ielu norit divos virzienos.
Ielas apbūve sastāv no jaukta tipa apbūves, kur ir sastopamas gan pirmskara mūra un koka ēkas, gan padomju laiku celtnes. Rakstvežu ielā 13 atrodas Liepājas Svētā Jāzepa Romas katoļu katedrāle, bet Kuršu ielas un Rakstvežu ielas krustojumā atrodas Liepājas Pētertirgus.
Ielu savienojumi
Rakstvežu iela ir savienota ar šādām ielām:
Vēsture
Šīs ielas austrumu daļa iepriekš sniedzās tālāk uz austrumiem. Vismaz no 1887. gada tas turpinājās uz ziemeļaustrumiem no krustojuma ar Kuršu laukumu (iepriekš saukts par Latviešu ielu). No turienes tas tieši pirms krustojuma ar Malkas ielu apvienojās ar Peldu ielu. Šis ielas izkārtojums saglabājās vismaz līdz 1941. gadam. Šis bijušais ielas posms ir apbūvēts, taču apmale Kuršu laukumā 15 joprojām parāda sākotnējo virzienu.
Arons Nuroks
Arons Bērs Nuroks (dzimis, miršanas datums nav zināms) bija Latvijas ebreju izcelsmes rabīns un politiķis. Bijis Satversmes sapulces un 3. Saeimas deputāts. Mordehaja Nuroka brālis.
Pirmais Opija karš
Pirmais Opija karš, zināms arī kā Angļu—ķīniešu karš, bija viens no diviem Opija kariem starp Apvienoto Karalisti un Cjinu dinastijas Ķīnu par britu tirdzniecību Ķīnā un par Ķīnas suverenitāti. Karš norisinājās no 1839. līdz 1842. gadam. Karš un ar to saistītie notikumi vājināja Cjinu dinastiju un mazināja Ķīnas izolāciju no pārējās pasaules. Pirmais Opija karš tiek uzskatīts par Ķīnas Pazemojumu gadsimta sākumu, kā arī par mūsdienu Ķīnas vēstures sākumu.
Arons Nuroks
Biogrāfija
Arons Nuroks piedzima (pēc vecā stila — ) Tukumā.
Pirmais Opija karš
Pirmais opija karš noslēdzās ar Naņdzjinas līgumu 1842. gadā. Saskaņā ar šo līgumu Apvienotā Karaliste ieguva savā pastāvīgā īpašumā Honkongas salu un izveidoja piecas līguma ostas — Šanhajā, Kantonā, Ninbo, Fudžou un Amoi. Vēl viens līgums nākamajā gadā piešķīra Lielbritānijai priviliģētu tirdzniecības statusu un pievienoja punktus par britu ekstrateritorialitāti. Vēlāk Francija nodrošināja sev līdzīgas koncesijas kā briti 1843. un 1844. gada līgumos.
Arons Nuroks
Biogrāfija
1920. gadā Nuroks tika ievēlēts Satversmes sapulcē, tajā darbojās līdz 1922. gadam. 1928. gadā ievēlēts par 3. Saeimas deputātu no Mizrahi partijas saraksta, Saeimā darbojās līdz 1931. gadam.
Āres (Saulkrastu pagasts)
Āres ir ciems Saulkrastu novada Saulkrastu pagastā. Atrodas pagasta centrālajā daļā 3,8 km no pagasta un novada centra Saulkrastiem un 49,5 km no Rīgas.
Apdzīvotā vieta atrodas pie autoceļa V78 (Saulkrasti–Vidriži), Ķīšupes krastos.
Austrija 2012. gada vasaras olimpiskajās spēlēs
Austrija piedalījās  2012. gada vasaras olimpiskajās spēlēs, kas notika Lielbritānijas galvaspilsēta Londonā no 2012. gada 27. jūlija līdz 12. augustam. Austrija ir viena no nedaudzajām valstīm, kas ir piedalījusies gandrīz visās vasaras olimpiskajās spēlēs, izņemot 1920. gada vasaras olimpiskās spēles; šīs bija Austrijas 26. vasaras olimpiskās spēles.
Austrijas olimpisko komadu 2012. gada vasaras olimpiskajās spēlēs veidoja 70 sportisti (39 vīrieši un 31 sievietes), kuri startēja 18 olimpiskajos sporta veidos. Visviarāk sportistu, 11 sportisti, no Austrijas bija pārstāvēti peldēšanā. Pēc 16 gadu pārtraukuma tā atkal bija pārstāvēta badmintonā un pēc 24 gadu pārtraukuma modernajā pieccīņā.
Austrijas komandas sastāvā bija bijušie olimpiskie medaļnieki: džudists Ludvigs Paišers, kas 2008. gada Pekinas spēlēs izcīnīja sudraba medaļu, un peldētājs Markus Rogans, kurš 2004. gada Atēnu spēlēs izcīnīja divas sudraba medaļas. Pieredzējušākais Austrijas komandas dalībnieks bija sporta šāvējs Tomass Farniks, viņam šīs bija 6. vasaras olimpiskās spēles, viņš bija arī vecākais (45 gadi) komandas pārstāvis. Vēl diviem Austrijas sportistiem šīs bija 5. vasaras olimpiskās spēles: galda tenistam, bijušajam pasaules čempionam Verneram Šlāgeram un kanoe airētājam Helmutam Oblingeram.
Austrija šajās vasaras olimpiskajās spēlēs medaļas neizcīnīja. Šī bija tikai otrā reize (pirmā reize 1964. gada Tokijas spēlēs), kad Austrijas sportisti vasaras olimpiskajās spēlēs nespēja izcīnīt nevienu medaļu.
Austrijas karognesējs olimpisko spēļu atklāšanas ceremonijā bija peldētājs Markuss Rogans, savukārt noslēguma ceremonijā valsts karogu nesa vieglatlēte Beāte Šrota.
Birkenšteins
Birkenšteins (de, no Birken — 'bērzs' un Stein — 'akmens'; Birkenšteina) ir vācu cilmes uzvārds. Cilvēki ar šo uzvārdu:
Bertholds
Bertholds (sieviešu dzimtē Bertholde) ir vācu cilmes uzvārda Bertolds variants. Cilvēki ar šo uzvārdu:
Puderova
Puderova (ltg, Pūders) ir vietvārds, kas ir raksturīgs apkārtnei ap Pūderovas ezeru.
Vietvārdi un nosaukumi, kas iekļauj sevī doto vārdu:
Jānis Ikaunieks (futbolists)
Jānis Ikaunieks (dzimis ) ir latviešu futbolists, spēlē uzbrūkošā pussarga pozīcijā, Latvijas futbola izlases dalībnieks. Šobrīd (2023.) Ikaunieks pārstāv Latvijas klubu RFS.
Klubos
Karjeru Ikaunieks sāka FK Liepājas Metalurgs, bet 2014. gadā pēc Metalurga bankrota pievienojās FK Liepāja. Viņš tika atzīts par 2014. gada Virslīgas maija labāko spēlētāju. Ikaunieks FK Liepāja uzvarā 7:0 pār FC Jūrmala guva četrus vārtus. viņš tika atzīts par 2014. gada sezonas Virslīgas labāko spēlētāju. viņš oficiāli kļuva par Francijas FC Metz komandas futbolistu.
2016. gada nogalē Ikaunieks noslēdza divarpus gadu līgumu ar Grieķijas Superlīgas klubu Larisas AEL.
2017. gada jūnijā Ikaunieks atgriezās Latvijā — FK Liepāja/MOGO, tiekot izīrēts no FC Metz un Larisas AEL, taču aizvadīja tikai divas spēles, jo guva savainojumu, kura ārstēšanai bija vajadzīga operācija.
2017. gadā ar komandu FK Liepāja/MOGO ieguva Latvijas kausu futbolā. 2018. gada jūlijā lauza līgumu ar FC Metz un pilnībā pārgāja uz Liepājas klubu, parakstot līgumu uz 3 gadiem. 2020. gada janvārī pec abpusējas vienošanās līgums ar FK Liepāja tika lauzts. pievienojās Norvēģijas Eliteserien klubam Strømsgodset, parakstot trīs gadu līgumu.
Izlasē
2014. gada 13. oktobrī Ikaunieks debitēja Latvijas izlasē Eiropas čempionāta kvalifikācijas spēlē pret Turciju. Savos pirmos (un arī otros) vārtus izlasē viņš guva 2016. gada 29. martā spēlē pret Gibraltāru.
Personīgā dzīve
Viņa vecākais brālis Dāvis Ikaunieks arī ir futbolists.
Platovs
Platovs (ru; sieviešu dzimtē Platova (Платова)) ir krievu cilmes uzvārds. Cilvēki ar šo uzvārdu:
Atiba Hačinsons
Atiba Hačinsons (en, dzimis ) ir Kanādas futbolists, spēlē pussarga pozīcijā, pārstāv Kanādas futbola izlasi. Kopš 2013. gada Hačinsons pārstāv Turcijas Superlīgas komandu Stambulas "Beşiktaş".
Savu karjeru sācis Kanādā. 2003. gadā pievienojies Zviedrijas komandai Öster, vēlāk spēlējis arī Helsingborg. No 2006. līdz 2010. gadam spēlējis Dānijas komandā København. Tur viņš četras reizes kļuva par Dānijas Superlīgas uzvarētāju, kā arī 2010. gadā tika atzīts par sezonas labāko līgas spēlētāju. Vēlāk trīs gadus spēlējis Eredivisie komandā PSV Eindhoven, bet 2013. gadā pievienojies Stambulas "Beşiktaş".
Kanādas futbola izlases sastāvā debitējis 2003. gadā. Ticis iekļauts izlases sastāvam 2022. gada FIFA Pasaules kausam. Viņš ir visvairāk spēļu aizvadījušais futbolists Kanādas izlasē.
Sasniegumi
København
PSV Eindhoven
Beşiktaş
Banga (Saulkrastu pagasts)
Apdzīvotā vieta atrodas pie autoceļa V38 (Saulkrasti–Gāršmalas).
Šigeharu Ueki
Šigeharu Ueki (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Ungārija 1896. gada vasaras olimpiskajās spēlēs
Šajās olimpiskajās spēlēs Ungārija izcīnīja 6 medaļas, 2 zelta, 1 sudraba un 3 bronzas medaļas, trijos olimpiskajos sporta veidos. Abas zelta medaļas Ungārijai izcīnīja Alfrēds Hajošs peldēšanā. Bez peldēšanas medaļas tika izcīnītas arī vieglatlētikā (3 medaļas) un tenisā (1 medaļa).
Sportistu sadalījums starp sporta veidiem
• — Sportists(-i) startēja vairākos sporta veidos.
Cīņas sports 25px
Ungārija cīņas sportā bija pārstāvēta ar 1 sportistu Momčilo Tapavicu. Viņš grieķu-romiešu cīņā ieguva 4. vietu.
Peldēšana 25px
Peldēšanā Ungāriju pārstāvēja Alfrēds Hajošs. Viņš startēja divās peldēšanas disciplīnās un abās izcīnīja zelta medaļu. 100 metru peldēšanā viņš uzstādīja tā brīža olimpisko rekordu 1 minūte un 22.22 sekundes.
Teniss 25px
Tenisā Ungāriju pārstāvēja Momčilo Tapavica. Vienspēļu turnīrā viņš izcīnīja bronzas medaļu.
Svarcelšana 25px
Svarcelšanā Ungāriju pārstāvēja Momčilo Tapavica. Viņš startēja abrocīgajā grūšanā, izcīnot 6. vietu.
Vieglatlētika 25px
Ungāriju vieglatlētikā pārstāvēja 3 sportisti. Viņi startēja 5 vieglatlētikas disciplīnās, no kurām 3 izcīnīja olimpiskās medaļas. Sudraba medaļu 800 metru skriešanā izcīnīja Nāndors Dāni. Bronzas medaļas izcīnīja Ģula Kellners maratonā un Alajošs Sokoji 100 metru skriešanā.
Lielā iela (Liepāja)
Lielā iela ir iela Liepājā, kas atrodas Vecliepājas apkaimē. Lielā iela sākas krustojumā ar Jūras ielu, Kārļa Zāles laukumu un Rīgas ielu, bet beidzas krustojumā ar Katoļu ielu. Aptuvenais ielas garums ir 750 metri, un to pilnā garumā sedz asfaltbetons. Kustība ielā norit gan vienā, gan divos virzienos. No krustojuma ar Katoļu ielu līdz krustojumam ar Ludviķu ielu kustība norit vienā virzienā, bet pārējā ielas posmā kustība norit divos virzienos. Pa Lielo ielu kursē tramvajs, un iet lielākā daļa Liepājas sabiedriskā transporta maršrutu.
Ielas apbūve sastāv no jaukta tipa apbūves, kur ir sastopamas gan senās mūra ēkas, gan Latvijas PSR laikos celtas ēkas. Lielā ielā 9 atrodas Liepājas Svētās Trīsvienības katedrāle, Lielā ielā 13 — Rožu laukums, bet Lielā ielā 14 — Liepājas Universitāte.
Vēsture
Lielā iela un tai pieguļošās ielas smagi cieta 1941. gada kaujā par Liepāju Otrā pasaules kara laikā.
Ielu savienojumi
Lielā iela ir savienota ar šādām ielām:
Dzērveņu apakšģints
Dzērveņu apakšģints (Oxycoccus) ir daudzgadīgi mūžzaļi ēriku dzimtas augi, kas veido zemus (Latvijas savvaļas sugām augstums nepārsniedz 10 cm), ložņājošus krūmājus — dzērvenājus ar tumši sarkanām ogām. Dzērvenes atrodas vienā ģintī ar citiem pazīstamiem ogulājiem: brūklenēm (Vaccinium vitis-idaea), mellenēm (Vaccinium myrtillus) un zilenēm (Vaccinium uliginosum). Dzērvenes dabiski aug Ziemeļu puslodes aukstā un mērenā klimata joslās, viena suga arī subtropos. Dzērvenes aug pārmitrās purvainās vietās, skābās un nabadzīgās augsnēs, parasti kopā ar sfagnu sūnām, to ogas ir skābas, bet ēdamas. Tiek arī mākslīgi kultivētas.
Klasifikācija
Daļa autoru uzskata dzērveņu apakšģinti par atsevišķu ģinti, daļa neatzīst šādu īpašu apakšģinti un neizdala tās sugas īpaši no citām dzērveņu ģints sugām.
Dzērveņu apakšģintī iekļautas sugas:
Dzērveņu nosaukums daudzās valodās saistās ar dzērvēm, jo šie purvos mītošie putni labprāt tās uzknābā. Arī dzērvenēm tas ir nepieciešams, jo dzērveņu sēklas nogatavojas dīgšanai, izejot caur putnu barības traktu. Latīniskais nosaukums oxycoccos veidots no grieķu valodas vārdiem un nozīmē "skābā oga".
Morfoloģiskais apraksts
Latvijas sugām (lielajai un sīkajai dzērvenei) ložņājošās pavedienveida stīgas garums attiecīgi līdz 85 un 40 cm, augstums līdz 8 un 4 cm. Lapas veselas, vienkāršas, uz stublāja izkārtotas pamīšus, ar ļoti īsu kātiņu, olveidīgas (izmēri līdz 1,5x0.6 cm lielajām dzērvenēm un 0,8x0.3 cm sīkajām), lapas visplatākās ap vidusdaļu lielajām un pie pamatnes sīkajām. Lapas plātnes virspuse tumšzaļa, spīdīga, apakšpuse blāvāka, gals smails vai pastrups, mala gluda, bieži ierotījusies. Ziedi lielajām dzērvenēm čemurveida ziedkopā pa 2—6 ložņājošo dzinumu galos. Ziedkāta galā parasti vientuļš, nokarens zieds. Kauslapas zaļgani sārtas, sīkas, saaugušas ar sēklotni. Vainaglapas gaišāk vai tumšāk sārtas, pie pamata saaugušas, pilnziedā pilnīgi atliekušās. Auglis — sarkana oga (Ø līdz 1,8 cm lielajām un 1 cm sīkajām). Zied jūnijā un jūlijā, ogas nogatavojas septembrī.
Veido klājeniskas audzes sūnu un pārejas purvos, kā arī purvainos priežu mežos, reizēm pārpurvotu ezeru krastos. Abas Latvijas dzērveņu sugas šajos biotopos sastopamas visā valsts teritorijā, bet lielā dzērvene ir ievērojami biežāka.
Latvijā mākslīgi kultivējamām lielogu dzērvenēm (dižbrūklenēm) stublāja garums sasniedz 2 m, augstums līdz 20 cm, ogu izmēri līdz 2 cm. Viņu garša vairāk atgādina brūklenes kā dzērvenes.
Atšķiršana
Abas Latvijā savvaļā augošās sugas atšķiramas pēc krūma un ogu lieluma (taču sīkas ogas un izmēri var būt arī lielajai dzērvenei), kā arī pēc ziedkāta, kurš lielajai dzērvenei ir apmatots, sīkajai — kails un pēc lapu formas — platākas vidusdaļā lielajai un trīsstūraini ķīļveidīgas ar visplatāko vietu pamatā sīkajai.
Izmantošana
Dzērvenes plaši izmanto pārtikā, tiek apgalvots, ka tās ir viena no ienesīgākajām legālajām augu kultūrām. Tiek lietotas tautas ārstniecībā kā urīndzenošs līdzeklis, pretvēža profilaksei, sirds asinsvadu un gremošanas trakta darbības uzlabošanai. Satur relatīvi daudz C vitamīna, kā dēļ savulaik tās līdzi ņēmuši jūrnieki, lai neslimotu ar cingu. Dzērvenes var ievērojami pastiprināt antibiotiku iedarbību. Pārmērīga dzērveņu lietošana var izsaukt problēmas nieru, aknu un kuņģa slimniekiem tajos esošās skābes dēļ.
Komerciāla Amerikas lielogu dzērveņu audzēšana sākās ASV 1816. gadā. Pašlaik galvenās dzērveņu kultivēšanas valstis ir ASV, Kanāda un Čīle. Latvijā šādu platību ir maz, bieži tās tiek apvienotas ar izstrādātu purvu rekultivāciju.
Savvaļas ogu lasīšana — ogošana Latvijā un citos Eiropas ziemeļu rajonos ir bieža nodarbe, un dzērvenes, neraugoties uz savām grūti pieejamajām augšanas vietām, šai ziņā ir vienas no populārākajām. Latvijā gadā var salasīt 10 000 tonnu dzērveņu. Dzērvenes ir viegli uzglabājamas mēnešiem ilgi, vienkārši pārlejot tās ar novārītu ūdeni.
Apdraudējumi
Latvijas dzērvenes ir plaši sastopamas un nepieder pie apdraudētām sugām. Līdz mūsdienām tām nebija bioloģisku draudu. Taču, kopš Latvijā sākusies dzērveņu kultivēšana, parādījušies arī kaitēkļi — pangodiņi, otiņpūcītes un ogu puves. Lielāku kaitējumu tie nodara slapjā laikā. Lielogu dzērvenes Ziemeļeiropas klimatā stipri cieš no salnām, un Latvijā tiek veidotas vietējās šķirnes ar īsāku veģetācijas periodu, kas palīdz pret salnām, taču tādēļ veidojas mazākas ogas. Ražu nelabvēlīgi ietekmē arī aukstie vēji pavasarī, tāpēc vēlams, lai ogulājus no tiem aizsegtu koki vai krūmi. Pret salnām tiek uzstādīti ūdens smidzinātāji.
Dzērvenes sasniedz savu kulināro un medicīnisko vērtību, tikai pilnīgi nogatavojoties dabiskajā ceļā. Nolasītu ogu nogatavināšana mājās ir neefektīva, un lai cīnītos pret to, padomju laikā tika noteikti speciāli aizliegumi pāragrai dzērveņu nolasīšanai. Arī pašlaik konkurences dēļ bieži tiek nolasītas negatavas ogas.
Azur (pavadonis)
Azur bija Rietumvācijas pirmais pavadonis. Tas orbītā tika palaists 1969. gada novembrī un tika izmantots radiācijas joslu, Saules daļiņu un ziemeļblāzmu pētījumiem. Pavadonis darbojās līdz 1970. gada jūnijam.
Zinātniskā aparatūra
Kosmiskā aparāta zinātniskie uzdevumi bija šādi:
Azur bija 7 instrumenti ar masu 17 kg:
Arpitāņu valoda
Arpitāņu valoda (arpetan) jeb frankoprovansiešu valoda ir romāņu valoda, kas izplatīta Arpitānijas reģionā (Francijas austrumos, Šveices rietumos un Itālijas ziemeļrietumos). Arpitāņu valodu prot aptuveni 227 tūkstoši cilvēku. Tā ir ļoti tuva franču valodai, būtībā franču valodas dialekts. Kopš 1995. gada UNESCO arpitāņu valodu atzina par apdraudētu valodu Francijā un Šveicē un potenciāli apdraudētu valodu Itālijā.
Azur (pavadonis)
Pirmsstarta vēsture
1965. gada 17. jūlijā Vācijas Federālā Zinātnisko pētījumu ministrija (Bundesministerium für wissenschaftliche Forschung, BMwF) noslēdza sadarbības līgumu ar ASV NASA ar mērķi, lai orbītā palaistu Vācijas zinātnisko pavadoni Zemes iekšējo radiācijas joslu pētīšanai. ASV nodrošinātu nesējraķeti, pavadoņa palaišanu, sekošanu kosmiskajam aparātam un datu uztveršanu, kā arī BMwF personāla apmācību.
Vaira Dundure
Vaira Dundure ( — ) bija latviešu horeogrāfe un dejas pedagoģe. Bijusi XV Deju svētku goda virsvadītāja. No 1975. gada līdz savai nāvei bija deju kolektīva "Gauja" mākslinieciskā vadītāja.
Azur (pavadonis)
Pirmsstarta vēsture
1966. gada jūnijā NASA kosmiskajam aparātam deva nosaukumu GRS-A (German Research Satellite-A). 1968. gada sākumā BMwF pavadonim izvēlējās nosaukumu Azur, kas nozīmē "zilās debesis". Oficiāli pavadonis ieguva nosaukumu Azur pēc palaišanas.
Vaira Dundure
1981. gadā beigusi Latvijas Valsts konservatoriju. Vairākkārt ievēlēta Valmieras domē (2005. un 2009. gadā no Tautas partijas saraksta, 2013. gadā no "Valmierai un Vidzemei" saraksta). Bija Valmieras kultūras centra direktore, kā arī Latvijas Nacionālā kultūras centra Valmieras deju apriņķa virsvadītāja.
1164. gads
1164. bija garais gads, kas pēc Jūlija kalendāra sākās trešdienā.
Azur (pavadonis)
Lidojuma gaita
Aptuveni 24 stundas pēc starta orbītā izveidojās vadības sistēmas nestabilitāte, kas periodiski saglabājās visā lidojuma laikā. Lentes ierakstītājs sabojājās 8. decembrī. Pirms šīs kļūmes Vācijas projekta birojs bija aprēķinājis, ka 85 — 90 % Saules fizikas instrumentu darbojās normāli.
1970. gada jūlija sākumā sabojājās kosmiskā aparāta telemetrijas sistēma. 29. jūlijā sakari ar pavadoni pārtrūka, un tos neizdevās atjaunot.
Samušonoks
Samušonoks var būt:
Kails Larins
Kails Kristofers Larins (en, dzimis ) ir Kanādas futbolists, spēlē uzbrucēja pozīcijā, pārstāv Kanādas futbola izlasi. Kopš 2023. gada Larins pārstāv Spānijas La Liga komandu Mallorca.
Iepriekš spēlējis Kanādas komandā Sigma FC, MLS komandā Orlando City, Turcijas komandā Beşiktaş, Beļģijas komandās Zulte Waregem un Club Brugge un Spānijas komandā Real Valladolid.
Kanādas futbola izlases sastāvā debitējis 2014. gada. Ticis iekļauts izlases sastāvam 2022. gada FIFA Pasaules kausam.
Sasniegumi
Beşiktaş
Club Brugge
Mičio Jasuda
Mičio Jasuda (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Klaudio Bravo
Spēlētāja karjeru viņš uzsāka Čīles komandā Colo-Colo, bet 2006. gadā pārcēlās uz Real Sociedad, šajā klubā aizvadot 237 oficiālās spēles. 2014. gadā viņu par 12 miljoniem eiro iegādājās Barcelona, ar ko viņš kopā pirmajā sezonā uzvarēja trijos turnīros un saņēma Rikardo Samoras balvu kā vidēji vismazāk vārtus ielaidušais La Liga. 2016. gada vasarā viņš pārcēlās uz Manchester City.
Bravo ir Čīles izlases visvairāk spēles aizvadījušais spēlētājs ar 110 spēlēm pēc 2016. gada sezonas. Izlasē viņš debitēja 2004. gadā un pārstāvējis to divos Pasaules kausa finālturnīros un piecos Copa América turnīros. Viņš bija komandas kapteinis 2015. un 2016. gada turnīrā.
Sasniegumi
Barcelona
Manchester City
Čīle
1160. gads
1160. bija garais gads, kas pēc Jūlija kalendāra sākās piektdienā.
Berlīnes pilsētas elektrovilciens
Pirmajās darbības desmitgadēs vagonus vilka tvaika lokomotīves; pat pēc lielākās tīkla daļu elektrifikācijas vairākas līnijas palika ar tvaika lokomotīvēm. Mūsdienās ar terminu S-Bahn Berlīnē apzīmē tikai tās līnijas un vilcienus, kam ir kontaktsliede un īpašais Berlīnes pilsētas elektrovilciena kustīgā sastāva gabarīts.
Citās Vācijas daļās un citās vāciski runājošajās valstīs arī vilcieni ir apzīmēti ar S-Bahn, bet bez Berlīnei raksturīgajām iezīmēm. Hamburgas S-Bahn ir vienīgā vieta, kur arī izmanto kontaktsliedi.
Berlīnes pilsētas elektrovilciens mūsdienās sastāv no 16 līnijām, kas apkalpo 168 stacijas, un tā kopējais maršruta garums ir 340 kilometri. S-Bahn 2018. gadā pārvadāja 478,1 miljonu pasažieru. Tas lielākoties ir savstarpēji savienots ar U-Bahn, lai veidotu Berlīnes ātrā tranzīta transporta sistēmas mugurkaulu. Atšķirībā no U-Bahn, S-Bahn šķērso Berlīnes pilsētas robežas ar apkārtējo Brandenburgas federālo zemi, piemēram, uz Potsdamu.
Lai gan S-Bahn un U-Bahn ir daļa no vienotas tarifu sistēmas, tiem ir dažādi operatori. S-Bahn apkalpo S-Bahn Berlin GmbH, Deutsche Bahn meitasuzņēmums, savukārt U-Bahn vada Berliner Verkehrsbetriebe (BVG), galvenais Berlīnes pilsētas sabiedriskā transporta uzņēmums.
Cekulupīte
Cekulupīte (arī Cakulupīte, Cekuļupīte, Ķiparu, Lācupīte) ir Vaidavas labā krasta pieteka Smiltenes un Alūksnes novados.
Iztece no Eniku ezera. Tek dienvidrietumu virzienā. Ietek Vaidavā lejpus Ančku strauta ietekai. Lielākās pietekas - Mazuļu strauts, Zvirgzdupīte. Pie Cekulupītes atrodas Žagatas.
Baltinavas katoļu baznīca
Baltinavas Kunga Jēzus Kristus pasludināšanas Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Balvu novada Baltinavas pagasta Baltinavas ciemā.
Vēsture
Pirmā zināmā Baltinavas katoļu baznīca, kas atradās 2,6 km no Baltinavas Keišu sādžā, bija koka celtne, kuru uzcēla 17. gadsimta otrajā pusē. To iesvētīja Latgales-Piltenes bīskaps Nikolajs Poplavskis 1695. gadā. Otra zināmā koka baznīca tika uzcelta Baltinavā 1769. gadā, to Jaunavas Marijas pasludināšanas godam iesvētīja Ludzas dekāns Poslauskis 1774. gadā. Šī baznīca atradās pašreizējā dievnama priekšā, tās altāris atradās pašreizējās baznīcas torņa vietā, bet gala ieeja un torņa daļa atradās pretī vārtiņiem, kas ved uz plebāniju. Būvējot jauno mūra baznīcu, vecās baznīcas tuvums netraucēja. Vecās baznīcas akmeņu mūra žogu nojauca, būvējot jauno žogu prāvesta Alfona Misjuna laikā. Vecās baznīcas zvani bija iekārti no četriem stabiem veidotā tornī. 19. gadsimta beigās šo koka baznīcu pārvietoja uz Kūkovu jeb Ruskulovu, mainot tās ārējo izskatu.
Pašreizējā baznīca ir mūra celtne, ko 1909. gadā uzsāka celt prāvests Andrejs Sviklis, taču 1914. gadā, sākoties Pirmajam pasaules karam, celtniecības darbi tika pārtraukti. Baznīcas būve tika atsākta pēckara gados, to turpināja jaunais draudzes prāvests Pēteris Gadzāns, jo bijušais prāvests bija kļuvis vecs un nespēcīgs, tāpēc viņu pārcēla uz Pušmucovas draudzi. Prāvests Gadzāns turpināja iesāktos darbus ar meistariem, kas baznīcu bija sākuši būvēt pirms kara, palīdzot arī draudzes locekļiem. Taču 1930. gadā prāvestu pārcēla kalpot uz Pušas draudzi, bet viņa vietā uz draudzi atnāca prāvests Vitālis Trepša, kurš pabeidza iekšdarbus baznīcā.
Baznīcu 1931. gada 7. septembrī konsekrēja bīskaps Jāzeps Rancāns, veltot to Jaunavas Marijas pasludināšanas godam.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Staņislavs Prikulis. Draudzei ir desmit kapsētas.
Draudzes lielākie svētki
Draudzes lielākie svētki un atlaidu dienas ir Sveču diena, Svētā Jura diena, Porciunkula atlaides, Dievmātes dzimšanas diena, Bezvainīgi ieņemtās Dievmātes svētki, Kunga pasludināšanas diena.
Tehniska informācija
Baltinavas baznīca ir mūra celtne, 39 metrus gara un 15,5 metrus plata, krusta vietā platums ir 20 metri. Tā ir trīsnavu telpa ar flīžu grīdu. Baznīcas solos var novietoties 180 cilvēku. Lietošanas kārtībā ir fisharmonijs.
Interjers
Baznīcā redzama arī 18. gadsimtā darināta skulptūra "Ecco Homo", kā arī četru apustuļu — Pētera, Pāvila, Jāņa un Andreja tēli. Īpašs ir 18. gadsimtā darināts koka krucifikss baznīcas labajā pusē, pie sānu pīlāra zem kora telpām.
Bātciems
Bātciems ir privātmāju un vasarnīcu ciems Saulkrastu novada Saulkrastu pagastā. Vēsturiski tas ir sens zvejnieku ciemats, kurš 20. gs. sākumā piederēja Sējas pagastam. Ciems atrodas Saulkrastu pagasta dienvidu daļā 13,4 km no pagasta un novada centra Saulkrastiem un 38,5 km no Rīgas.
1154. gads
1154. bija parastais gads, kas pēc Jūlija kalendāra sākās piektdienā.
Ačinskas pedagoģiskais tehnikums
Ačinskas pedagoģiskais tehnikums (mūsdienās Ačinskas pedagoģiskā koledža (ru)) bija Krievijas latviešu vidējā pedagoģiskā mācību iestāde no 1930. līdz 1938. gadam Ačinskā, Krievijas PFSR Krasnojarskas apgabalā. Tā latgaliešu nodaļa sagatavoja pamatskolu skolotājus tiem Sibīrijas apgabaliem, kuros dzīvoja daudz Latgales latviešu, kļūstot par metodisko centru Sibīrijas latviešu skolu skolotājiem. Bija arī latviešu nodaļa (kopš 1930. gada). Mācību laiks ilga 4 gadus, tas iekļāva sabiedriskos darbus un citus palīgpienākumus kopā ar tehnikuma krievu nodaļu. APT sastādīja ābeci augšzemnieku dialektā (tagad latgaliešu valoda), kopā ar biedrību "Prometejs" rīkoja kultūras un izglītojošus pasākumus.
Gaisma (Saulkrastu pagasts)
Gaisma ir vasarnīcu ciems Saulkrastu novada Saulkrastu pagastā. Atrodas pagasta ziemeļu daļā 3,9 km no pagasta un novada centra Saulkrastiem un 49,6 km no Rīgas.
Apdzīvotā vieta atrodas nomaļus no valsts autoceļiem.
Pāliņi
Pāliņi (ltg) ir ciems Balvu novada Bērzpils pagastā. Atrodas pagasta ziemeļu daļā 3 km no pagasta centra Bērzpils, 37 km no novada centra Balviem un 230 km no Rīgas.
Apdzīvotā vieta atrodas pie autoceļa P36, Dziļaunes upes krastā.
Fils Hartmans
Filips Edvadrs Hartmans (en, dzimis, miris ) bija amerikāņu aktieris.
Viņš bija pazīstams ar lomām šovos Saturday Night Live un NewsRadio. Ieskaņoja Laionelu Hacu un Troju Maklūru animācijas seriālā "Simpsoni". 1998. gada 28. maijā Hartmanu nošāva viņa sieva Brinna, būdama narkotisko vielu ietekmē. Vēlāk viņa pati izdarīja pašnāvību.
Kotlasa
Kotlasa (ru) ir pilsēta Krievijas Eiropas daļas ziemeļos, Arhangeļskas apgabala dienvidaustrumos pie Vičegdas upes ietekas Ziemeļu Dvinā. Trešā lielākā apgabala pilsēta un ievērojams transporta mezgls.
Vēsture
Kotlasas nosaukums rakstos parādās 17. gadsimta sākumā. Tas bija neliels ciems līdz 19. gadsimta beigās, kad no Permas līdz Kotlasai kā gala stacijai tika izbūvēta dzelzceļa līnija. Pa dzelzceļu vestās preces šeit tika pārvietotas uz vai no kuģiem, lai pa Ziemeļu Dvinu nogādātu uz Arhangeļsku vai no tās. 1917. gadā Krievijas Pagaidu valdība piešķīra Kotlasai pilsētas tiesības. No 1931. gada Kotlasa kalpoja kā sadales punkts GULAG sistēmas ieslodzītajiem, pilsētas apkārtnē bija ieslodzīti daudzi represētie. Otrā pasaules kara laikā 1942. gadā tika izbūvēta dzelceļa līnija Konoša — Kotlasa — Vorkuta un Kotlasas nozīme kā dzelzceļa mezgls pieauga vēl vairāk.
Cilvēki
Kotlasa ir aktrises Veras Aļentovas (Вера Валентиновна Алентова, 1942) dzimtā pilsēta. 1941. gadā Kotlasā bija ieslodzīts igauņu cīkstonis Kristjans Palusalu. 1943. gadā pilsētas apkaimē izsūtījumā mira latviešu šahists Vladimirs Petrovs.
Degole
Degole ir ciems Tukuma novada Degoles pagastā. Atrodas pagasta austrumu daļā 4,9 km no pagasta centra Vienības, 11,8 km no novada centra Tukuma un 77,2 km no Rīgas.
Jubileja (Saulkrastu pagasts)
Jubileja ir vasarnīcu ciems Saulkrastu novada Saulkrastu pagastā. Atrodas pagasta vidusdaļā 3,0 km no pagasta un novada centra Saulkrastiem un 49,7 km no Rīgas.
Apdzīvotā vieta atrodas valsts autoceļa V38 (Saulkrasti–Gāršmalas).
Dominiks Livakovičs
Dominiks Livakovičs (hr, dzimis ) ir Horvātijas futbolists, spēlē vārtsarga pozīcijā, pārstāv Horvātijas futbola izlasi. Kopš 2015. gada Livakovičs pārstāv Horvātijas līgas komandu Dinamo Zagreb.
Horvātijas futbola izlases sastāvā debitējis 2017. gadā. Livakovičs bija iekļauts izlases sastāvā 2018. gada FIFA Pasaules kausā, kurā komanda izcīnīja 2. vietu, bet palika rezervē. Bija komandas pamatvārtsargs 2020. gada Eiropas čempionātā. Ticis iekļauts izlases sastāvā 2022. gada FIFA Pasaules kausam.
Sasniegumi
Dinamo Zagreb
Horvātijas izlase
Sjudada del Este
Sjudada del Este (no spāņu - Austrumu pilsēta) ir otra lielākā Paragvajas pilsēta un Altoparanas departamenta galvaspilsēta. Atrodas Paranas krastā un robežojas ar Brazīliju ar kuru savieno Draudzības tilts. Sjudada del Este ir tirdziniecības pilsēta ar beznodokļu statusu.
Landskoronas baznīca
Vēsture
Sākotnēji jau 1696. gadā Šķaunē, toreiz Landskoronā, atradusies kapela, ko bija uzbūvējuši Pasienes dominikāņi, sākot misiju darbu. Vēlāk šajā vietā bijusi koka baznīca, kuras celšanas laiks nav zināms, bet tā ir pastāvējusi jau 1769. gadā.
Pašreizējā mūra baznīca uzcelta 1828. gadā par muižkunga Mārtiņa Karņicka līdzekļiem. To atjaunoja un paplašināja 1859. gadā.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudze pastāv no 1773. gada. Draudzi apkalpo prāvests Andris Sprukts (iepriekš - Aivars Kursītis). Draudzei ir astoņpadsmit kapsētas.
Draudzes lielākie svētki
Draudzes lielākie svētki un atlaidu dienas ir Vasarsvētki, Svētās Marijas Magdalēnas svētki, Svētā Laurencija svētki. Katra mēneša 11. datumā notiek īpaši dievkalpojumi Lurdas Dievmātes godam.
Tehniska informācija
Landskoronas baznīca ir nobalsināta mūra celtne ar cinkota skārda jumtu. Tā ir vairāknavu ēka ar flīžu grīdu, 34 metrus gara un 17 metrus plata. Dievnams celts, izmantojot vecās baznīcas fundamentu. Ap baznīcu ir metāla žogs. Baznīcas dārzā atrodas nobalsināts mūra zvanu tornis ar zvaniem. 1989. gadā baznīcā noritējuši remontdarbi.
Landskoronas katoļu baznīca ar žogu un zvanu torņiem ir valsts nozīmes arhitektūras piemineklis.
Iebrukums Dienvidslāvijā
Operācija ilga no 1941. gada 6. līdz 17. aprīlim, kad starp Vāciju un Dienvidslāviju tika parakstīts pamiers, pamatojoties uz pēdējās beznosacījumu kapitulāciju. Uzbrukums tika veikts no vairākām pusēm vienlaicīgi: no Itālijas, Ungārijas, Rumānijas, Bulgārijas, Albānijas teritorijām, ko anektēja itāļi, kā arī tieši no Vācijas (Austrijas) teritorijas. Vienlaikus ar operāciju Dienvidslāvijā vācieši uzsāka iebrukumu Grieķijā. Īsā militārajā sadursmē Dienvidslāvijas bruņotie spēki tika sakauti, un karaliskā valdība pameta valsti. Valsts teritorija palika okupēta līdz 1945. gada maijam.
Landskoronas baznīca
Interjers
Lielajā altārī ir no vitrāžām veidota Vissvētākās Trīsvienības glezna ar Jēzus Sirds statuju. Baznīcā ir redzama Lurdas Dievmātes skulptūra, kas šeit uzstādīta pirmo reizi Latgalē.
Landskoronas katoļu baznīcas altāris un vitrāža ir valsts nozīmes mākslas pieminekļi.
Latvija 1998. gada ziemas olimpiskajās spēlēs
Lielākos panākumus guva Sanda Prūša un Jāņa Elsiņa divnieku ekipāža bobslejā, kā arī biatlonisti Ilmārs Bricis 20 km distancē un Jēkabs Nākums 10 km sprintā, kas ieņēma 5. vietu.
Latvijas karognesējs atklāšanas ceremonijā bija bobslejists Sandis Prūsis.
Rezultāti
1 — Par katru nesašauto mērķi tika piešķirta papildus minūte. 2 — Par katru nesašauto mērķi jānoslēpo sods 150 metru garumā.
Albānijas Olimpiskā komiteja
Albānijas Nacionālā Olimpiskā komiteja (sq) ir bezpeļņas organizācija, kas atbild par Albānijas pārstāvniecības nodrošināšanu olimpiskajās spēlēs. Albānijas izmantotais SOK kods ir ALB. Tā kā Albānijas Nacionālā Olimpiskā komiteja ir Starptautiskās Olimpiskās komitejas (SOK) locekle, tā ir atbildīga par visu Olimpisko spēļu saistīto aktivitāšu attīstību un vadību valstī. Albānijas Nacionālā Olimpiskā komitejas galvenā mītne atrodas Albānijas galvaspilsētā Tirānā.
Līdz 2020. gadam Albānija ir bijusi pārstāvēta 9 vasaras olimpiskajās spēlēs (pirmo reizi startēja 1972. gada Minhenes spēlēs) un 4 ziemas olimpiskajās spēlēs (pirmo reizi startēja (2006. gada Turīnas spēlēs).
Komitejas locekļi ir 46 sporta federācijas, kuras ievēl Izpildpadomi, kurā ir prezidents un desmit locekļi.
Vēsture
Albānijas Nacionālā Olimpiskā komiteja (KOKSH) tika dibināta 1958. gadā, un gadu vēlāk to atzina Starptautiskā Olimpiskā komiteja.
No 1958. līdz 1989. gadam komiteja bija pazīstama ar nosaukumu "Albānijas sportistu vispārējās padomes komiteja" (Bashkimi i Fiskulturistëve dhe Sportistëve të Shqipërisë), un tās kodolā bija iekļautas visas Albānijas sporta federācijas.
Līdz ar Albānijas politiskās sistēmas maiņu 1990. gadā komiteja tika pārstrukturēta kā neatkarīga vienība, kas bija atdalīta no jaunizveidotās Albānijas Kultūras, jaunatnes un sporta ministrijas. Četrus gadus vēlā, 1994. gadā ar Albānijas valdības dekrētiem Nr. 20 un Nr. 401 tā tika pārveidota kā nevalstiska bezpeļņas organizācija, kuras funkcijas balstās uz Olimpisku hartu.
Izpildkomitejas sastāvs
Albānijas Nacionālā Olimpiskā komiteja šobrīd sastāv no:
Biedru federācijas
Albānijas Nacionālās federācijas ir organizācijas, kas koordinē visus viņu individuālo sporta veidu aspektus. Tās ir atbildīgas par apmācību, sacensībām un sava sporta veida attīstību. Pašlaik Albānijā darbojas 24 olimpiskās vasaras un divas ziemas sporta veidu federācijas un 20 citas sporta federācijas.
Kannenieku strauts
Kannenieku strauts var būt:
Aleksandrs Hildebrands
Aleksandrs Hildebrands (sv; dzimis, miris ) bija zviedru šaha problēmists.
Dzimis Tallinā. 1938. gadā beidzis krievu privāto ģimnāziju. Studējis ekonomiku Tartu Universitātē. 1944. gadā emigrējis uz Zviedriju. Mācījies socioloģiju Upsālas Universitātē. Bijis žurnālists, etīžu nodaļas redaktors žurnālos Tidskrift för Schack no 1956. līdz 1961. gadam un Stella Polaris no 1966. līdz 1974. gadam.
Šaha kompozīcija
Pirmo uzdevumu publicējis 1937. gadā. Kopš tā laika sastādījis ap 500 šaha kompozīcijas, tai skaitā vairāk nekā 150 etīdes, pārējie — dažādu žanru uzdevumi. Mīļākā tematika: uzdevumos — albino, pikenini, bandinieka pārvēršanās; etīdēs — pozicionāls neizšķirts.
No 1956. gada starptautiskais tiesnesis, no 1977. gada starptautiskais meistars šaha kompozīcijā.
Piemērs
Uzdevuma risinājums:
Baltie upurē divus brīvbandiniekus un iegūst izšķirošu uzbrukumu melno karalim.
Ķīšupe 1
Ķīšupe 1 ir vasarnīcu ciems Saulkrastu novada Saulkrastu pagastā. Atrodas pagasta ziemeļu daļā 3,4 km no pagasta un novada centra Saulkrastiem un 49,2 km no Rīgas.
Apdzīvotā vieta atrodas pie autoceļa V78 (Saulkrasti–Vidriži), Ķīšupes krastā.
Garauši
Garauši ir ciems Tukuma novada Degoles pagastā. Atrodas pagasta ziemeļos 1,3 km no pagasta centra Vienības, 9,7 km no novada centra Tukuma un 71,0 km no Rīgas.
Apdzīvotā vieta atrodas uz ziemeļrietumiem no pagasta centra Vienības, netālu no autoceļa V1455 (Ozolpils–Degole) un Vašlejas upes.
Stīvs Montadors
Stīvs Montadors (en; dzimis, miris ) bija kanādiešu hokejists, aizsargs.
Spēlētāja karjera
Profesionāļa karjeru Montadors sāka 1999.—2000. gada sezonas nogalē, kad noslēdza līgumu ar NHL klubu Kalgari "Flames", debitējot tās AHL fārmklubā Sentdžonsas "Flames". 2001. gadā kopā ar klubu Montadors izcīnīja Kaldera kausu. 2001.—02. gada sezonā aizsargs aizvadīja 11 spēles arī Kalgari "Flames" rindās, taču NHL spēja nostiprināties vien 2003.—04. gada sezonā.
2005.—06. gada sezonas pirmajā pusē Montadors tika aizmainīts uz Floridas "Panthers" vienību, tās sastāvā spēlējot līdz pat 2008. gada vasarai. Aizsargs noslēdza viena gada līgumu ar Anahaimas "Ducks", taču jau pavisam drīz tika aizmainīts uz Bostonas "Bruins". No 2009. līdz 2011. gadam spēlēja Bufalo "Sabres", tad sezonu aizvadīja Čikāgas "Blackhawks", taču 2012.—13. gada sezonā, kad "Blackhawks" izcīnīja Stenlija kausu, Montadors visu sezonu aizvadīja tās AHL fārmklubā Rokfordas "IceHogs". 2013.—2014. gada sezonu aizvadīja KHL klubā Zagrebas "Medveščak". Miris 2015. gadā.
Rīgas kuģis
Rīgas kuģis ir nosaukums ar 12. gadsimta beigām datētam vācu tirgotāju kuģim, kura atliekas tika atsegtas 1939. gadā Vecrīgā, senās Rīgas ostas akvatorijā.